Soliq to‘lashdan bo‘yin tovlaganlikda ayblanayotgan "Barselona" hujumchisi Lionel Messiga hukm 20 aprel kuni, Ispaniya chempionati 33-turida "Real"ga qarshi o‘yin oldidan chiqariladi. Bu haqda AS ma’lum qildi. 2016 yilning yozida Messiga 4,1 mln yevro miqdorda soliq to‘lashdan qochganlik bo‘yicha ayblov qo‘yilgan edi. 29 yoshli futbolchiga 21 oylik qamoq jazosi berilishi mumkin, biroq katta ehtimol bilan ushbu jazo jarima bilan almashtiriladi. Ma’lumot uchun, "Real" va "Barselona" o‘rtasidagi uchrashuv 23 aprel kuni "Santyago Bernabeu"da bo‘lib o‘tadi.